open-index/open-wikipedia-markdown huggingface dataset:
Pitkä häntä

**Pitkä häntä** () tarkoittaa tuotevalikoiman monipuolista mutta vähän myyvää osuutta. Internet mahdollistaa pitkä häntä -tuotteiden myynnin kannattavasti. Käsitteen on esitellyt Chris Anderson vuonna 2004. Anderson on käsitellyt termiä laajemmin kirjassaan *Pitkä häntä: Miksi tulevaisuudessa myydään vähemmän enempää* vuodelta 2006.

Pitkä häntä -ilmiön mahdollistaa jakelun, valmistuksen ja markkinoinnin tehostuminen teknisen kehityksen seurauksena. Tarjonnan häntä on muuttunut aikaisempaan verrattuna pitkäksi, se on taloudellisesti yritysten tavoitettavissa ja aikaisemmin kannattamattomat markkina-aukot voivat muodostaa merkittävät markkinat.

Pitkä häntä -ilmiö saavutetaan silloin, kun markkina-aukkojen saavuttamisen kustannukset alenevat demokratisoimalla tuotanto- ja jakeluvälineet sekä saattamalla yhteen tarjonta ja kysyntä. Wikipedia on esimerkki käyttäjätuotannosta, jossa artikkelien julkaisijoilla ja korjaajilla on taipumus suhtautua aiheeseen innokkaasti, motivoituneesti ja vapautuneesti. Vertaistuotannon suurin motivoiva tekijä on maine.

## Pitkä häntä -ilmiön ominaisuudet
#Hittien osuus markkinoiden tarjonnasta on lukumääräisesti pienempi kuin muiden tuotteiden.
#Kustannukset, joita vaaditaan markkina-aukkojen saavuttamiseksi laskevat parhaassa tapauksessa minimaalisiksi.
#Tarvittavat työkalut ja menetelmät, joilla asiakkaat voivat tavoittaa tarjonnan.
#Kysyntäkäyrän painopisteen tasapainoittuminen hittien ja pitkän hännän -tuotteiden välillä markkinoiden vakiinnuttua.
#Pitkän hännän tuotteet muodostavat kannattavat markkinat hittituotteiden tavoin.
#Täydellinen saatavuus näyttää lopuksi tuotteiden todellisen kelpoisuuden markkinoilla, koska kysyntää vääristävät tekijät ovat poistuneet.

## Katso myös
*Pareton periaate 

## Lähteet
* 
* 

### Viitteet
Lilliegren

**Lilliegren** on suomalainen, ruotsinvallan aikainen aatelissuku. Savonlinnassa syntynyt, myöhemmin Narvassa rahastonhoitajana toiminut *Axel Kristersson Elephant* (1620–1693) aateloitiin vuonna 1683 ja introdusoitiin Ruotsin ritarihuoneeseen aatelisena sukuna numero 1050. Suku sammui mieslinjalla vuonna 1812.

## Suvun jäseniä
* Helena Axelsdotter Lilliegren (1665–1741), Axel Kristersson L:n tytär, Lars Johan Ehrenmalmin äiti 
* Simon Lilliegren (1666–1736), Pohjois-Suomen laamanni, Axel Kristersson L:n poika
* Helena Eleonora Lilliegren (1711–1775), Simon Lilliegrenin tytär, vapaaherra Karl Efraim Carpelanin äiti

## Lähteet
Schwerbelastungskörper

__NOTOC__
**Schwerbelastungskörper** (vapaasti ) on 14 metriä korkea ja läpimitaltaan 21 metriä oleva umpinainen betonista valettu sylinteri, joka sijaitsee Berliinissä lähellä Tempelhofin entistä lentoasemaa General-Pape-Straßen varrella lähellä Loewenhardtdammin risteystä. Lisäksi se ulottuu maan alla hieman kapeampana 18 metrin syvyyteen.

Schwerbelastungskörperin tekivät ranskalaiset sotavangit syksyllä 1941 Adolf Hitlerin arkkitehdin Albert Speerin käskystä.

## Tarkoitus
Valoksen tarkoituksena oli mitata, kuinka hyvin Berliinin alueen maapohja kestäisi Hitlerin suunnitteleman riemukaaren ja muiden valtavien rakennusten painoa. 

Sylinterin sallituksi enimmäisvajoamaksi oli määritelty 6 cm. Vuonna 1944 tehdyissä mittauksissa sylinteri oli kuitenkin vajonnut 11–18 cm. Hitler oli tästä tuloksesta huolimatta sitä mieltä, että riemukaari ja muut tulevaan Welthauptstadt Germaniaan kaavaillut rakennukset oli mahdollista rakentaa. Koska Saksan tappio toisessa maailmansodassa oli tuolloin jo lähellä, niiden rakentamista ei ehditty aloittaa.

## Kohtalo
Saksan antauduttua liittoutuneiden miehitysviranomaiset halusivat hävittää maasta kaikki natsiaikakauteen liittyvät monumentit ja muut rakennelmat, ja myös Schwerbelastungskörper oli määrä purkaa räjäyttämällä. Niin ei kuitenkaan voitu tehdä lähistön asuinrakennusten vuoksi, ja se jäi paikalleen sammaloitumaan.

Vuonna 1995 betonimöhkäle sai muistomerkin statuksen, ja se on entistetty. Se on ainoa jäljellä oleva Hitlerin Germanian rakennelma.

Nykyään Schwerbelastungskörperiä suojaa korkea teräksinen verkkoaita ja möhkäle on avoinna yleisölle rajoitetusti.

## Lähteet
* 

### Viitteet

## Aiheesta muualla
Kaukasten Voima

**Kaukasten Voima** (lyh. **KaVo**) on alun perin Hyvinkään Kaukasista peräisin oleva, sittemmin jokelalaistunut urheiluseura, jonka toimintaan kuuluvat nykyisin jääkiekko, koripallo sekä yleisurheilu. Seuralla on ollut toimintaa myös jalkapallon, lentopallon ja pesäpallon saralla, mutta nämä toiminnat ovat myöhemmin hiipuneet.

Kaukasten Voima perustettiin vuonna 1933. Yksi seuran kunnostautuneimmista urheilijoista menneinä vuosikymmeninä on ollut Pertti Lindfors, joka menestyi 1950- ja 1960-luvuilla hiihdossa ja yleisurheilussa. Sittemmin hän on osallistunut lukuisia kertoja Finlandia-hiihtoon. Kuuluisia urheiluseuraan kuuluneita urheilijoita ovat muun muassa NHL-jääkiekkoilija ja Suomea maajoukkuetasolla edustanut Sami Helenius sekä olympiakisoissa otelleet moukarinheittäjä Sini Pöyry (Ateena 2004) ja kymmenottelija Mikko Halvari (Peking 2008).

## Jääkiekko

Kaukasten Voiman jääkiekon edustusjoukkue pelaa kotiottelunsa Tuusulan jäähallissa Hyrylässä. Joukkue pelaa IV-divisioonassa. Joukkueen kulta-aika sijoittuu 1970- ja 1980-luvun vaihteeseen, jolloin seuran edustuskiekkoilijat pelasivat kansallista II-divisioonaa, joka oli tuon ajan kolmanneksi korkein sarja.

KaVolla ei ole nykyisin omaa junioritoimintaa, vaan se keskittyy edustuskiekkoon.

Kuuluisimpia joukkueen kasvatteja ovat NHL-kiekkoilija Sami Helenius sekä Mestis-tasolle yltäneet Mustosen veljekset (Toni, Vili ja Samu Mustonen).

## Koripallo

Kaukasten Voiman koripallon edustusjoukkue pelaa koripallon II-divisioonassa. Muita joukkueita ovat lisäksi C-tytöt, Minitytöt, Mikropojat, Mikrotytöt ja Koripallokerho. Jokelassa järjestetään vuosittain suuri katukoristapahtuma.

## Aiheesta muualla
* Kotisivut
Hiiliplaneetta

**Hiiliplaneetta** (*timanttiplaneetta*, *karbidiplaneetta*) on planeetta, jollaisia arvellaan voivan syntyä, kun hiilipitoisia meteoroideja ja asteroideja törmää toisiinsa. Normaalit Maan tyyppiset kiviplaneetat koostuvat lähinnä raudasta ja piin ja hapen yhdisteistä eli silikaateista. Uskotaan, että hiiliplaneetalla on nikkelirautaydin, mutta paksu timanttikerros pinnan alla, ja pinnalla kalliona grafiittia. Pinnalla voi olla hiilivetyjä ja häkää eli hiilimonoksidia. Hiiliplaneetan pinnalla saattaa olla elämää, mutta se ei pohjautune niin paljon happeen kuin Maassa.

Marc Kuchnerin mukaan hiiliplaneettoja voisi syntyä materiasta, jossa on runsaasti hiiltä ja vähän happea. Tällöin oksideja, vettä ja vastaavia yhdisteitä syntyy vähän. Hiiliplaneettojen esiintyminen saattaa olla todennäköisempää lähellä galaksien keskustoja, missä on enemmän hiilipitoisia tähtiä. Toistaiseksi hiiliplaneettoja ei ole havaittu.
On epäilty pulsarin PSR 1257+12 planeettojen olevan hiiliplaneettoja, mutta varmaa tämä ei ole.

## Katso myös

*Planeettaluokitus
*Valtameriplaneetta
*Kiviplaneetta
*Supermaa
*Hiilikondriitti
Bromitymolisininen

**Bromitymolisininen** eli **BTS** (C27H28Br2O5S) on pH-indikaattori, jota käytetään erityisesti happo-emästitrauksessa. Bromitymolisinisen väri muuttuu keltaisesta siniseksi pH:n ollessa 6,0&ndash;7,6. Sopivan värimuutosalueen vuoksi bromitymolisininen soveltuukin erityisen hyvin esimerkiksi heikkojen happojen ja emästen pitoisuuksien määrittämiseen titrauksella.

Itse bromitymolisininen on heikko happo. Ainetta käytetään lisäksi väriaineena lääketieteessä muun muassa bakteeritutkimuksessa.

Bromothymol blue colors at different pH.png|pH 2,1–12,5.
Bleu bromothymol teintes.jpg|Vasemmalla: pH 0


## Lähteet

## Aiheesta muualla
*Bromitymolisinisen käyttöturvallisuustiedote, Sigma Aldrich, viitattu 30.5.2018.
KaVo

**KaVo** voi viitata seuraaviin asioihin:

*Kangasalan Voitto, kangasalalainen urheiluseura
*Kaukasten Voima, tuusulalainen urheiluseura
Imeni Sverdlova

**Imeni Sverdlova** () on kaupunkimainen taajama ja kunta Leningradin alueen Seuloskoin piirissä Venäjällä. Se sijaitsee Nevan pohjoisrannalla 43 kilometriä Pietarista kaakkoon. Taajamassa on asukkaita 9&nbsp;100 ja kunnassa 10&nbsp;400 henkeä (vuonna 2007).

Kunnan hallinnollinen keskus on Sverdloville nimetty taajama. Lisäksi siihen kuuluvat seuraavat asutuskeskukset: kylät Ansareinmäki (), Koski (), Kuzminka (), Maaslova (), Nevanrannan kalanisto (), Nevski Parkleshoz (), Sarvela (), asutukset Krasnaja Zarja () ja Rabotši (). Toiseen maailmansotaan saakka useissa kylissä asui inkerinsuomalaisia, jotka kuuluivat Kelton luterilaiseen seurakuntaan.

Sverdlovin taajama on saanut alkunsa Samarkan eli Štšerbinkan kartanon yhteydessä toimineen tiilitehtaan työläisasutuksesta. Se on nimetty venäjänjuutalaisen bolševikkivallankumouksellisen Jakov Sverdlovin mukaan. Kaupunkimaisen taajaman statuksen se sai vuonna 1979.

Kunnassa toimii maatalousyritys ZAO Plemzavod ”Prinevskoje”, teepakkaamo Nevskije porogi sekä rakennusteollisuutta. Taajaman lähellä on moottoriurheilukeskus. Suunnitteilla on Pietarin kehätiehen liittyviä logistiikka- ja palvelukeskuksia.

Kunnan päämies on Valeri Vasiljev, kunnanhallinnon päämies Andrei Polozov.

## Lähteet

## Aiheesta muualla
* Sverdlovin kunnan sivusto 
* Sverdlovin kunta Seuloskoin piirin sivustolla 
* Sverdloville nimetty taajama Leningradin alueen kulttuuri -tietosanakirjassa
Ruoka-apu

**Ruoka-apu** on tukea, jossa ruokaa annetaan humanitaarisiin tarkoituksiin. Suurimmat ruoka-avun vastaanottajavaltiot ovat kehitysmaita ja kriisialueita, mutta myös esimerkiksi Suomi saa vuosittain Euroopan unionilta ruoka-apua 2,7 miljoonan euron arvosta. 

## Ruoka-apu Suomessa
Suomessa ruoka-apua jakavat esimerkiksi seurakunnat ja työttömien järjestöt. Ruoka-apu voi sisältää maksusitoumuksia elintarvikeliikkeisiin ja valmiiden elintarvikepakkausten jakamista. Ruoka-avun piiriin kuuluvat elintarvikepakkaukset sisältävät yleensä kuivamuonaa, kuten makaronia, jauhoja ja kaurahiutaleita, mutta toisinaan myös tuoreita elintarvikkeita, kuten lihaa ja vihanneksia. Elintarvikeliikkeet voivat lahjoittaa lähellä myyntiajan päättymistä olevia elintarvikkeita jaettavaksi ruoka-apuna. Myös yhteisöjääkaapit ovat muun muassa yksi ruoka-avun muoto.

## Katso myös
*Nälkä
*Nälänhätä
*Nälkäpäivä
*Uusi kansainvälinen talousjärjestys
*Leipäjono

## Lähteet

## Aiheesta muualla
*Seurakuntien ruoka-apu 
*EU-ruoka-apu
*Vantaalla toimiva RuokaApu yhdistys ry 
*Jyväskylän Katulähetyksen Jokapäiväinen leipä 2 -projekti
Jaffan taistelu

**Jaffan taistelu** oli kolmannella ristiretkellä käyty taistelu, jossa Saladinin ja Rikhard I Leijonamielen joukot kohtasivat Jaffan kaupungissa. Se oli ristiretken viimeinen taistelu ja sen päätteeksi Saladin ja kuningas Rikhard solmivat rauhansopimuksen. Vaikka ristiretkeläiset eivät koskaan saaneet Jerusalemia haltuunsa, kristityt pyhiinvaeltajat saivat luvan astua kaupunkiin ja lisäksi ristiretkeläiset palauttivat haltuunsa suuren maa-alueen Beirutista Jaffaan.

## Ennen taistelua
7. syyskuuta 1191, heti Arsufin taistelun jälkeen, ristiretkeläisten armeija jatkoi etenemistään Jaffaan, jonka he saivat haltuunsa. He päättivät tehdä Jaffasta hyökkäystensä tukikohdan, armeijan suunnitellessa Jerusalemin takaisinvaltaamista. Talvella hyökkäykset kuitenkin hylättiin ja Rikhard alkoi käydä satunnaisia neuvotteluita Saladinin kanssa, mutta ne eivät johtaneet mihinkään. Keväällä 1192 neuvotteluita jatkettiin yhä ja tuolloin Rikhard sai huolestuttavia uutisia veljensä Juhanan toiminnasta. Kun kesä lähestyi, Rikhard päätti palata pian Englantiin turvatakseen asemansa siellä.

## Taistelu
5. heinäkuuta 1192, Rikhard aloitti perääntymisensä Pyhältä maalta, ymmärrettyään ettei Jerusalemin valloitus onnistuisi. Melkein välittömästi Rikhardin peräännyttyä, Saladinin joukot piirittivät Jaffan. Muslimisotilaat ryntäsivät onnistuneesti muureille ja ainoastaan Jaffan linnake säilyi puolustavien ristiretkeläisten hallussa. Kuultuaan tilanteesta, Rikhard kokosi pienen ryhmän joukkoja ja palasi kaupunkiin. Nähtyään muslimien lipun muureilla, hän luuli kaupungin joutuneen kokonaan heidän haltuunsa, mutta sai pian tietää asioiden oikean laidan erään kaupunkia puolustaneen sotilaan uitua hänen lippulaivalleen.

Kuultuaan kaupungin tilanteesta, Rikhard hyppäsi uhkarohkeasti mereen ja kahlasi rannalle. Häntä seurasi 54 ritaria ja 2&nbsp;000 genovalaista sekä pisalaista varsijousimiestä, jotka Rikhard johti taisteluun. Taistelussa kuninkaan hevonen menehtyi muslimien nuolista ja kun Saladin näki Rikhardin sotimassa jalkaisin, hän lähetti vastustajalleen yhden tallinsa hevosista. Loppujen lopuksi Rikhardin sotilaat onnistuivat ajamaan muslimien 7&nbsp;000 miehen armeijan takaisin kaupunkiin, missä heidät piiritettiin ja voitettiin. Rikhard sai Jaffan takaisin haltuunsa.
Raw Footage

**Raw Footage** on Ice Cuben kahdeksas studioalbumi, joka ilmestyi vuonna 2008. Albumin ensimmäinen single oli "Gangsta Rap Made Me Do It", josta kuvattiin myös musiikkivideo. Albumin toisena singlenä julkaistiin "Do Ya Thang", josta myös kuvattiin musiikkivideo.

Albumi nousi sijalle viisi Billboard 200 -listalla ja sijalle yksi Top R&B/Hip-Hop Albums-listalla. Albumi on myynyt tähän mennessä hieman reilut 500&nbsp;000 kappaletta.

## Kappaleet

## Arvostelut
* Metacritic: 67/100
* Allmusic: 
* Redrum-187: 
* Rolling Stone: 

## Listasijoitukset

## Lähteet
Toukokämmekkä

**Toukokämmekkä** (*Dactylorhiza majalis*) on liuskakämmeköihin kuuluva pystyvartinen kämmekkälaji. 

## Ulkonäkö
Toukokämmekkä kasvaa 10–25 senttimetriä korkeaksi. Se kukkii kesäkuussa ja elää kuivilla kalkkipitoisilla niityillä.

Kukalla on lehtiä 4–8. Lehdet pienenevät latvaa kohden ja ovat muodoltaan kapeansoikeita. Lehtien levein kohta on keskellä tai hieman alapuolella, ja niiden väri on päältä tummanvihreä tummanruskein täplin ja alta tasaisen vaalea. Lajin kukkien tukilehdet ovat tummia ja sahalaitaisia. Kasvin varsi on tanakka ja paksu.

## Taksonomia
Lajin rajaus vaihtelee. Nykyisin toukokämmekän laji on usein käsitetty laajassa merkityksessä. Esimerkiksi englantilaisen Kew Gardensin taksonomialähteen mukaan toukokämmekällä on peräti 17 alalajia. Muun muassa aiemmin myös lajeina pidetyt baltiankämmekkä (eli leveälehtikämmekkä) (*D. baltica*), lapinkämmekkä (*D. lapponica*, sisältää myös kaitakämmekän *D. traunsteineri*), englanninkämmekkä (*D. praetermissa*), hurmekämmekkä (*D. purpurella*) ja luhtakämmekkä (*D. sphagnicola*) sisältyvät alalajeihin. Kuitenkin suomalaisen taksonomialähteen (Suomen Lajitietokeskus) mukaan toukokämmekkä luokitellaan lajiryhmäksi (toukokämmekkäryhmä *Dactylorhiza majalis* -ryhmä), jonka lajeja ovat myös Suomessa esiintyvät baltiankämmekkä, luhtakämmekkä ja kaitakämmekkä (sisältää myös lapinkämmekän). Lähteiden mukaan siis joko kaitakämmekkä yhdistetään lapinkämmekkään tai lapinkämmekkä yhdistetään kaitakämmekkään.

Toukokämmekkä muistuttaa baltiankämmekkää (leveälehtikämmekkää), niitä on joskus pidetty saman lajin alalajeina.

## Lähteet
* Pinkka, Lajintuntemuksen oppimisympäristö: Toukokämmekkä (''Dactylorhiza majalis'') 

### Viitteet

## Aiheesta muualla
* Kasviatlas 2022: Toukokämmekkäryhmän (''Dactylorhiza majalis'' -ryhmä) levinneisyys Suomessa.
Aaltoska orkaniseeraa

**Aaltoska orkaniseeraa** on suomalainen elokuva vuodelta 1949. Sen ohjaus on merkitty Edvin Laineen nimiin, mutta todellisuudessa siitä vastasi pääosin apulaisohjaaja Matti Kassila.

Elokuva on ajankuva Suomen sodanjälkeisestä yhteiskunnasta. Tuotantoyhtiön tavoitteena oli taloudellisen tuloksen lisäksi tarjota pulaan ja synkkyyteen hieman piristystä soiton ja laulun avulla. Elokuva irvailee aikakauden asuntopulan ja asumisen ahtauden mutta myös rosvokoplan kustannuksella. Lisäksi elokuva nojaa lapsitähti Veli-Matti Kaitalan varaan. Kyseessä oli viimeinen Särkän tuottama Veli-Matti-elokuva

## Näyttelijät

## Tuotanto

Elokuva oli useiden aikakaudella elokuva-alalla työskennelleiden mukaan huono, ja elokuvan apulaisohjaaja Matti Kassilan mukaan Edvin Laineelta jopa pohjanoteeraus. Tässä elokuvassa Matti Kassila kuitenkin pääsi näyttämään kykynsä ohjata pitkiä elokuvia. Tuotannon jälkeen Toivo Särkkä antoi Kassilalle ohjattavaksi elokuvan *[[Isäntä soittaa hanuria]]*.

## Lähteet
Perustuu tositapahtumiin

__NOTOC__
**Perustuu tositapahtumiin** on Kimmo Liskomäen Pitkät Kalsarit -yhtyeen kolmas studioalbumi. Se julkaistiin 18. kesäkuuta 2008.

## Kappaleet
#
#
#
#
#
#
#
#
#
#
#
#
#
#
#
#

## Kokoonpano
* Iso-Jarnold – laulu
* Juhani Liskomäki – basso ja laulu
* Tee Tee Saari – kitara
* Bee Bee Backman – rummut
* Kimmo Liskomäki – kapellimestari

## Arvostelut
* Etelä-Suomen Sanomat: 

## Lähteet
* Rocket Recordsin julkaisut 
* 

### Viitteet
Lempi Linna

**Lempi Linna** (24. marraskuuta 1908 Nivala – 20. marraskuuta 1997) oli suomalainen kirjailija. 

Linnan romaani *Konikapina* (1965) käsitteli vuonna 1932 tapahtunutta Nivalan konikapinaa. Hän käytti kirjan pohjana omia muistikuviaan, mukana olleiden haastatteluja sekä pulamiesten kokousten pöytäkirjoja. Mikko Niskanen ohjasi 1977 Linnan romaanin pohjalta elokuvan *[[Pulakapina]]*.

## Teoksia
* *Konikapina*.  Tammi 1965, 2. painos 1966, 3. painos Tekijä, Nivala 1975
* *Kustin torpalla*, näytelmä.  1977
* *Pelastus hyeenalaumasta - Ne rakkaat ahneet sukulaiset*, näytelmä.   1979
* *Vehnävarkaat*, näytelmä.  1979

## Lähteet
* Seija Krapu: Konikapinan tallentaja ja näytelmäkirjailija Lempi Linna  Kirjastovirma – Pohjoispohjalaista kulttuuriperintöä
* Suomen kirjailijat tietokanta 
* Marjatta Ripsaluoma: Brechtiä muistellessa
* EloNet: Pulakapina-elokuvan tiedot
Routakuun laulu

**Routakuun laulu** on suomalaisen Solid -yhtyeen studioalbumi vuodelta 1980.

Ilkka Hannulan johtaman, suomalaista laulelmamusiikkia esittäneen, yhtyeen toinen albumi sisältää Hannulan sävellyksiä Viljo Kajavan sanoituksilla. Kaupallisesti albumi ei ilmestyessään juuri menestynyt. 

Rocket Records julkaisi levystä CD-painoksen 30. tammikuuta 2008. Se sisältää myös Ilkka Hannulan kirjoittamat saatesanat. CD:n julkaisuviikolla tuli myös kuluneeksi kymmenen vuotta runoilija Kajavan kuolemasta.

## Kappaleet

Sävellykset & sovitukset: Ilkka Hannula. Sanat: Viljo Kajava.

# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Rocket Recordsin julkaisut 
* Rocket Recordsin mediatiedote

### Viitteet
Herman van Veen

**Hermannus Jantinus ”Herman” van Veen** (s. 14. maaliskuuta 1945 Utrecht, Alankomaat) on alankomaalainen laulaja, viulisti, kirjailija, lauluntekijä ja säveltäjä. Hän on luonut Alfred J. Kwakin, josta valmistettiin piirrosarja vuonna 1989. Van Veen kirjoitti ja esitti piirrossarjan sekä saksan- että hollanninkieliset tunnuslaulut.

Opiskellessaan Utrechts Conservatoriumissa van Veen aloitti kaksikymmenvuotiaana esiintymisen aisaparinaan pianisti ja säveltäjä Erik van der Wurff, jonka kanssa hän perusti kabareeryhmän *Cabaret Chantant Harlekijnin*.  Van Veen tuli tunnetuksi 1970-luvulla lavaesiintymisillään, joissa yhdisteltiin kabareeta, satiiria, performanssia ja musiikkia.

## Aiheesta muualla
Sotion

**Sotion** (; n. 200–170 eaa.) oli antiikin kreikkalainen doksografi ja elämäkertakirjailija. Hän oli kotoisin Aleksandriasta.

Sotion oli merkittävä lähde Diogenes Laertioksen filosofielämäkerroille. Hänen teoksistaan ei ole säilynyt yhtäkään, mutta ne tunnetaan epäsuorasti muun muassa Diogeneen kautta. Sotionin pääteos oli *[[Filosofien perimysjärjestykset|Perimysjärjestyksistä]]* ( tai ). Se on varhaisin tunnettu teos, jossa filosofeja järjestettiin koulukuntiin perimysjärjestyksittäin eli opettaja-oppilas -ketjujen mukaisesti. Sotionilta on peräisin muun muassa ajatus joonialaisesta koulukunnasta, joka sai alkunsa Thaleesta, joka vaikutti Anaksimandrokseen, joka vaikutti edelleen Anaksimeneehen, ja niin edelleen.

*Perimysjärjestyksistä* koostui todennäköisesti kolmestatoista kirjasta, ja ainakin osa sen aineistosta oli peräisin Theofrastoksen kokoamasta doksografiasta. *Perimysjärjestyksistä* oli tarpeeksi tunnettu, jotta Herakleides Lemboslainen teki siitä lyhennelmän toisen vuosisadan eaa. puolessä välissä, ja myöhemmin saman nimisen teoksen kirjoittivat myös Sosikrates ja Antisthenes Rhodoslainen.
Qasigiannguit

**Qasigiannguit** on kaupunki ja entinen kunta Disko Bayn lähellä Grönlannissa. Nykyisin se kuuluu Qaasuitsupin kuntaan. Kaupungin väkiluku on 1980-luvulta lähtien laskenut: kun vuonna 1980 kaupungissa oli 1&nbsp;771 asukasta, vuonna 2013 väkiluku oli pudonnut 1&nbsp;171 asukkaaseen. Suurin osa asukkaista asuu kunnan samannimisessä keskustaajamassa. Keskustaajaman pinta-ala on 3&nbsp;000 neliökilometriä. Qasigiannguitin tärkein elinkeino on katkarapujen ja ruijanpaltaiden kalastaminen. 

Qasigiannguitissa sijaitsee Grönlannin vanhin rakennus, joka on kaupungin perustamisvuodelta 1734. Talo toimii arkeologisena museona esihistoriallisista kulttuureista.

## Lähteet

## Aiheesta muualla
Brad Whitford

**Bradley Ernest Whitford** (s. 23. helmikuuta 1952), on yhdysvaltalainen kitaristi. Whitford soittaa rytmikitaraa Aerosmithissä.

## Ura
Whitford opiskeli Berklee College of Musicissa. Ennen Aerosmithiin liittymistä vuonna 1971 Whitford soitti yhtyeissä Symbols of Resistance, Teapot Dome ja Earth, Inc, hän korvasi Aerosmithin alkuperäisen kitaristin Ray Tabanon.  

## Lähteet
Herakleides Lemboslainen

**Herakleides Lemboslainen** (, ; 100-luku eaa.) oli antiikin kreikkalainen filosofi, joka kuului mahdollisesti peripateettiseen koulukuntaan. Hän vaikutti Ptolemaios Filometorin aikana.

Herakleideesta ja hänen ajattelustaan ei tiedetä paljoakaan. Hänen Aristoteleen teoksia käsitelleistä tutkielmistaan on säilynyt osia, ja niiden kautta myös Aristoteleen kadonneista teoksista tunnetaan katkelmia. F. G. Schneidewin julkaisi nämä katkelmat vuonna 1847 nimellä *Heraclidis politiarum quae extant*.

## Kirjallisuutta

* Dilts, Mervin R. (toimittanut ja kääntänyt): *Heraclidis Lembi; excerpta politiarum* (1971)
* Marcovich, Miroslav: ”Heraclidis Lembi Excerpta Politiarum”, *The American Journal of Philology*, Vol. 96, No. 1 (Spring, 1975), pp. 16-18
Al-Dakhiliyya

**Ad-Dakhiliyya** () on yksi Omanin yhdestätoista hallinnollisesta alueesta, kuvernementista. Ad-Dakhiliyyan pinta-ala on 31&nbsp;900 neliökilometriä.

Kuvernementti ulottuu maan pohjoisosan Hajarvuoriston (al-Hajar) Jabal Akhdarilta eteläpuoliselle aavikolle. Vuoristossa on kuvernementin alueella neljä keskeistä laaksoa: al-Abyadhin, Halfeinin, Bahlan ja Samailin laaksot. Hallinnollinen keskus on vuoriston eteläreunalla sijaitseva Nizwa, josta on maanteitse noin 180 kilometriä pääkaupunki Masqatiin.

Ad-Dakhiliyya rajautuu lännessä az-Zahiran, pohjoisessa al-Batinan eteläiseen ja Masqatin, idässä aš-Šarqiyyan pohjoiseen, sekä etelässä al-Wustan kuvernementtiin.

Toukokuussa 2015 väkiluvuksi kirjattiin 416&nbsp;332 henkeä, joista omanilaisia oli 321&nbsp;511 ja ulkomaalaisia 94&nbsp;821.

## Piirikunnat
Aluehallinnon toisella tasolla kuvernementti jakautuu seuraavaan kahdeksaan wilayatiin: Adam, al-Hamra, Bahla, BidBid, Izki, Manah, Nizwa ja Samail.


Nizwa.JPG|Nizwa.
Nizwa (4).jpg|Hedelmänmyyjä, Nizwa.
Nizwa goat market (3).jpg|Eläimiä kaupan, Nizwan tori.


## Lähteet
Hattfjelldal

**Hattfjelldal** (eteläsaameksi *Aarborte*) on kunta Nordlandin läänissä Norjassa. Sen rajanaapureita ovat pohjoisessa Hemnes, lännessä Grane ja Vefsn sekä etelässä Røyrvik. Idässä kunta rajoittuu Ruotsiin, Västerbottenin lääniin.

Hattfjelldal irrotettiin Vefsnistä vuonna 1862. Nykyiset rajansa se sai 1964, jolloin Røssvatnetin pohjoispuoliset alueet liitettiin Hemnesiin. Noin puolet kunnan väestöstä asuu Hattfjelldalin taajamassa, joka on myös kunnan ainut taajama ja hallintokeskus. Vuoden 2023 alussa kunnassa oli 1&nbsp;278 asukasta.


Hattfjelldal kirke 2012.JPG|Hattfjelldalin kirkko


## Lähteet

## Aiheesta muualla
Pyhän kirjan varjo

** Pyhän kirjan varjo** on Arto Halosen dokumenttielokuva, joka käsittelee Turkmenistanin valtiota ja siellä etenkin 2000-luvun alussa vallinnutta Ruhnama-kulttia. 

California Newsreel levittää Arto Halosen dokumenttia *Pyhän kirjan varjo*  dvd-versiona Yhdysvalloissa ja Kanadassa. Saksassa elokuva esitettiin elokuvateattereissa. Tv-oikeudet on myyty 20 maahan.

Pyhän kirjan varjo oli vuonna 2008 yhtenä kymmenestä dokumenttielokuvasta ehdolla Euroopan elokuva-akatemian jakaman Prix Arte –palkinnon voittajaksi. Palkintoa on jaettu vuodesta 1988 ja Pyhän kirjan varjo on toinen suomalainen dokumenttielokuva, joka on saanut ehdokkuuden. 

*Uuden Suomen* Mikko Piela ilahtui, että Suomessa pitkästä aikaa viljellään journalistisen dokumenttielokuvan lajityyppiä, vaikka Halosen tyyli muistuttaakin ehkä liikaa Michael Moorea. Piela kuitenkin arvelee, ettei Moore olisi uskaltanut tarttua näin tulenarkaan aiheeseen. Hän ehdotti arvostelussaan Haloselle jopa tiedonjulkistamisen valtionpalkintoa.

## Katso myös
* Karmapa (dokumentti)
* *[[Ruhnama]]*

## Lähteet
Metodistien maailmanneuvosto

**Metodistien maailmanneuvosto** () on neuvosto, johon kuuluu metodistisia kirkkokuntia eri puolilta maailmaa. Sen ylin päättävä elin on viiden vuoden välein kokoontuva maailmankonferenssi (*World Methodist Conference*). 

Maailmanneuvosto perustettiin vuonna 1881. Siihen kuuluvat muiden muassa Suomen metodistikirkko sekä Yhdysvaltain suurin metodistikirkko, laajasti muuallakin maailmassa toimiva United Methodist Church.

Maailmanneuvosto myöntää vuosittain World Methodist Peace Award -rauhanpalkinnon.

## Aiheesta muualla
* Viralliset sivut
Valmet 700

**Valmet 700** on Valmetin traktorimalli, jota valmistettiin vuosina 1968–1971. Traktoriin kuuluu tehdasasenteinen ohjaamo, hydrostaattinen ohjaus ja synkronoitu vaihteisto. 

Valmet 700:sta mainostettiin yleistraktorina, jota voitaisiin käyttää myös teollisuudessa ja muissa töissä.

## Ominaisuudet
Suuri uutuus edellisiin malleihin verrattuna oli Valmet 700:n nelisylinterinen 4105-moottori. Teholtaan se vastasi noin 75 SAE-hevosvoimaa ja sen iskutilavuus oli 3980 cm3. Vuonna 1969 moottori vaihtui 411-malliseksi. Synkronoituja vaihteita 700:ssa oli 8+2.

## Lähteet
Baptistien maailmanliitto

**Baptistien maailmanliitto** () on kansainvälinen järjestö, joka perustettiin vuonna 1905 järjestetyssä ensimmäisessä baptistien maailmankongressissa kokoamaan yhteen maailman baptistikirkkoja. Maailmanliitto kokoontuu viiden vuoden välein. Siihen kuuluu 210 baptistiryhmää, joissa on jäseninä noin 47 miljoonaa baptistia. Liiton tavoitteet ovat: 1) Yhdistää baptisteja maailmanlaajuisesti, 2) Johtaa maailman evankeliointia, 3) Vastata hädänalaisille ja 4) Puolustaa ihmisoikeuksia.

## Aiheesta muualla
* Baptist World Alliance
Hämeen museo

**Hämeen museo** oli Tampereen vanhin museo. Se avattiin vuonna 1908 Näsinpuiston keskellä sijaitsevassa Näsilinnassa. Museon kokoelmat sisälsivät lähinnä kansatieteellisiä ja kulttuurihistoriallisia kokoelmia. Museo oli tunnettu muun muassa laajasta ryijykokoelmastaan sekä museon avaamisesta alkaen esillä olleesta savupirtistä, niin sanotusta Hämeen pirtistä.

## Historia
Hämeen museon perustamisen takana olivat arkeologi Julius Ailio ja Helsingin yliopiston Hämäläis-Osakunta. Osakuntalaiset aloittivat Ailion johdolla vuonna 1904 kokoelmien ja varojen keruun hämäläistä maakuntamuseota varten. Tampereen lisäksi myös Hämeenlinna tavoitteli itselleen maakuntamuseota, mutta osakunta piti Tampereen tarjousta parempana ja päätti vuonna 1906 sijoittaa museon Tampereelle. Museota hallinnoimaan perustettiin vuonna 1907 Hämeen museoseura. 

Museon ensimmäinen museonhoitaja oli taiteilija Gabriel Engberg, joka asui Näsilinnassa ja hoiti samalla museota vuoteen 1951 saakka. Engbergin kiinnostus erityisesti tekstiileihin ja kansatieteelliseen aineistoon ohjasi merkittävästi Hämeen museon kokoelmien karttumista toiseen maailmansotaan saakka.

Sisällissodassa Näsilinna ja Hämeen museo kärsivät pahoja vaurioita Tampereen valtauksen aikana huhtikuussa 1918. Myös talvi- ja jatkosodan pommituksissa museo kärsi lieviä vaurioita. 

Hämeen museon perusnäyttely avattiin perusteellisesti uudistettuna 1952. Samalla museo sai käyttöönsä koko Näsilinnan rakennuksen.

1970-luvun alussa Hämeen museoseura luopui museon ylläpidosta ja se siirtyi Tampereen kaupungin hallintaan. Tämä ei käytännössä merkinnyt suurta muutosta museon ylläpitoon, sillä museon toiminta oli ollut Tampereen kaupungin tukien varassa toisen maailmansodan jälkeisen ajan. 

Hämeen museo suljettiin vuonna 1998 säästösyistä. Museon esineistö on varastoituna Tampereen museoiden kokoelmakeskuksessa.

## Katso myös
* Museo Milavida

## Lähteet
Salibandyn naisten maailmanmestaruuskilpailut 2003

**Salibandyn naisten maailmanmestaruuskilpailut 2003** olivat historian kahdeksannet maailmanmestaruuskilpailut ja neljännet naisten MM-kisat. Ne pelattiin Sveitsissä. A-sarjan ottelut pelattiin Gümligenissä, B-sarjan ottelut Wünnewilissä ja finaalit Bernissä.

Turnaukseen osallistui kahdeksan maata, jotka jaettiin kahteen alkulohkoon. Alkulohkojen kaksi parasta pääsi välieriin, ja välierien voittajat finaaliin. Mestaruuden vei Ruotsi voittamalla finaalissa Sveitsin.

## A-Sarja
### Lohkon A sarjataulukko

### Lohkon B sarjataulukko

## Sijoitus- ja mitaliottelut
**Sijat 7-8**

**Sijat 5-6**

**Välierät**

**Pronssiottelu**

**Loppuottelu**

## B-sarja
### Lohkon C sarjataulukko

### Lohkon D sarjataulukko

## Lopputulokset
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Tähdistökentällinen
***maalivahti** Kari Hånsnar Rinne 
***puolustajat**Simone Berner , Jenny Magnusson 
***keskushyökkääjä** Marisa Mazzarelli 
***laitahyökkääjät**Hermine Dahlerus , Suvi Saukko 

## Aiheesta muualla
* Kisat kansainvälisen salibandyliiton sivuilla
Riippasara

**Riippasara** (*Carex magellanica*, syn. *Carex paupercula*) on monivuotinen kapealehtinen sarakasvi. Se on yleinen kaikkialla Suomessa ja kukkii keskikesällä. 

Riippasara kasvaa noin 10–20 senttiä pitkäksi. Varren juurakko on pitkä. Se on melko tanakka, terävästi kolmisärmäinen ja täyteinen. Sen kukinto on monitähkäinen. Pullakot ovat 3–4 millimetriä pitkiä, litteitä, luumunmuotoisia ja aika vihertäviä. Kasvin elinympäristö keskittyy pääasiassa rämeihin ja korpiin, mutta sitä havaitaan myös muun muassa rannoilla.

Riippasara voi risteytyä harsusaran (*Carex rariflora*) kanssa.

## Lähteet
* Pinkka, Lajintuntemuksen oppimisympäristö: Riippasara (''Carex magellanica'')

### Viitteet

## Aiheesta muualla
* Suomen Lajitietokeskus: Riippasara (''Carex paupercula'')
* Kasviatlas 2022: Riippasaran (''Carex paupercula'') levinneisyys Suomessa.
* ITIS: ''Carex magellanica'' 
* United States Department of Agriculture (USDA): ''Carex magellanica''
Adolf Leander

**Adolf Fredrik Leander** (7. joulukuuta 1833 Heinola – 13. heinäkuuta 1899 Helsinki) oli suomalainen sotilaskapellimestari, soittaja ja säveltäjä, jota on kutsuttu ”suomalaisen torvimusiikin isäksi”. Hän teki noin 600 sävellystä ja sovitusta torvimusiikista ja nautti eläessään kansainvälistä arvostusta.

Leanderin vanhemmat olivat laulunopettaja ja kaartinsoittokunnan soittaja Adolf Wilhelm Leander ja Anna Lovisa von Bock. Hän opiskeli musiikkia Carl Waseniuksen ja konserttimestari Arnoldin johdolla ja tuli Kaartin soittokunnan soittajaksi vain 14-vuotiaana. Hän oli mukana Fredrik Paciuksen oopperan *[[Kaarle-kuninkaan metsästys]]* ensisesityksestä vuonna 1852 vastanneessa orkesterissa. Hänet ylennettiin vuonna 1856 Kaartin soittokunnan vääpeliksi ja vuonna 1874 hänestä tuli soittokunnan kapellimestari saksalaisen Ernst Wilhelm Floesselin tilalle. Leander oli Kaartin soittokunnan ensimmäinen suomalaissyntyinen kapellimestari ja hän toimi tehtävässä kuolemaansa asti.

Leander piti yllä hyviä suhteita Venäjän keisarillisen kaartin ylikapellimestariin Wilhelm Wurmiin ja keisari Aleksanteri III:een. Leander ja hänen soittokuntansa osallistuivat Suomen kaartin mukana myös vuosien 1877–1878 Turkin sotaan. Leander toimi vuodet 1881–1888 myös Uudenmaan Pataljoonan kapellimestarina. Vuodesta 1882 lähtien hän oli lisäksi Helsingin musiikkiopiston soitinnuksen ja käyrätorven opettaja. Leander koulutti kokonaisen sukupolven suomalaisia sotilaskapellimestareita. Hän soitti itse käyrätorven ohella viulua ja baritonitorvea.

Leander kehitti erityisesti torviseitsikon kokoonpanoa ja ohjelmistoa. Sen sijaan, että olisi käytetty vain trumpettia ja pasuunaa, kokoonpanoissa suosittiin muita vaskipuhaltimia es-viritteisestä kornetista aina tuubaan saakka. Leander jätti jälkensä torvimusiikin historiaan myös julkaisemalla torvisoiton oppikirjan *Skola för hornmusik* sekä sovittamalla satoja teoksia vaskipuhallinkokoonpanoille.  Hänen laatimaansa oppikirjaa käytettiin myös Ruotsin ja Ranskan sotilasmusiikkikouluissa. Leander sävelsi itse muun muassa lukuisia marsseja, poloneeseja ja polkkia sekä teki noin kuusisataa sovitusta puhallin- ja jousiorkesterille. Hänen vaskiseitsikko-ohjelmistonsa vaikutti merkittävästi amatöörien musiikinharrastukseen. Hänen musiikkinsa innoitti useita työpaikkoja ja tehtaita perustamaan omat septettinsä. Torvimusiikin arvostus kasvoi ja ihmisiä rohkaistiin harrastamaan sitä yleisen valistuksen nimissä. 

Leanderin puoliso vuodesta 1875 oli Mathilda Emilie Fagerlund (k. 1901). Heidän tyttärensä Adée Flodin ja pojantyttärensä laulaja Saga Leander-Korhonen olivat aikoinaan tunnettuja musiikkihenkilöitä. Adée Flodinin puoliso oli säveltäjä ja musiikkikirjailija Karl Flodin.

## Lähteet
*
*  Sivu 444.

### Viitteet

## Aiheesta muualla
*
Demetrios I (patriarkka)

**Demetrios Papadopoulos** eli **Demetrios I** (8. syyskuuta 1914 Konstantinopoli, Osmanien valtakunta – 2. lokakuuta 1991 Fener, Istanbul, Turkki) oli ortodoksijohtaja, joka toimi Konstantinopolin ekumeenisena patriarkkana vuodesta 1972 kuolemaansa. Ennen valintaansa tähän tehtävään hän oli toiminut Imbrosin metropoliittapiispana. Häntä edelsi Athenagoras I ja seurasi Bartolomeos I.

Demetriosta pidettiin konservatiivisessa kirkossa lievästi liberaalina. Hän vieraili Neuvostoliitossa vuonna 1987, ensimmäisenä Konstantinopolin patriarkkana lähes 400 vuoteen, ja Yhdysvalloissa vuonna 1990. Hän kävi Vatikaanissa ja tapasi paavin.

## Lähteet
Doxographi Graeci

**Doxographi Graeci** (”Kreikkalaiset doksografit”) on Hermann Alexander Dielsin kokoama jättimäinen teos, joka sisältää koko antiikin ajalta tunnetun doksografisen aineiston. Se julkaistiin vuonna 1879.

Diels keskittyi teoksessaan antiikin luonnonfilosofiseen doksografiaan, mukaan lukien fysiikka, teologia, kosmologia, tähtitiede, meteorologia, biologia ja osa lääketieteestä. Koko termi *doksografia* on peräisin Dielsin teoksesta. Myöhemmin termiä on alettu käyttää myös yleisemmin antiikin kirjoittajien näkemyksiä koskevista yleiskatsauksista ja laajemminkin edeltävien filosofien näkemysten läpikäynnistä.

Dielsin materiaali on hyvin pitkälti peräisin Theofrastokselta, tämän teoksesta *Luonnonfilosofien käsityksistä* (*Fysikōn doksai*). Merkittävinä välikäsinä toimivat muun muassa Pseudo-Plutarkhoksen teos *Filosofien luonnonopillisista mielipiteistä* (*De placitis philosophorum*) sekä Johannes Stobaioksen teos *Eclogae*.

## Lähteet

## Kirjallisuutta

*
Rocky (soundtrack)

**Rocky I** on *[[Rocky]]*-elokuvan soundtrack-albumi. Albumin kaikki kappaleet sävelsi ja sanoitti Bill Conti, joka myös tuotti albumin elokuvan ohjaajan, päänäyttelijän ja käsikirjoittajan Sylvester Stallonen kanssa. Kappaleet esittää Rocky Orchestra. Soundtrack julkaistiin vuonna 1977, mutta elokuva oli julkaistu jo vuonna 1976.

Soundtrack sai jatkoa vuonna 1980 *[[Rocky II (soundtrack)|Rocky II]]* -soundtrackilla. Kahden ensimmäisen Rocky-elokuvan soundtrackit olivat suureksi osaksi pelkkiä instrumentaalilevyjä, kunnes vuonna 1983 *[[Tiikerinsilmä – Rocky III]]* -elokuvan soundtrackilta löytyi myös rock-kappaleita, kuten Survivor-yhtyeen hitti ”Eye of the Tiger”.

## Kappalelista
# 
# 
# 
# 
# 
# 
# 
# 
# 
# 
# 
# 
#
Tähtisarja – 30 suosikkia (Susanna Haavisto)

**Tähtisarja – 30 suosikkia** on Susanna Haaviston kokoelmalevy vuodelta 2006. Levy on osa *[[Tähtisarja – 30 suosikkia]]* -kokoelmalevysarjaa.

## Kappaleet

### CD 1
#  (Haavisto & Hector)
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
#  (Haavisto & Hector)
# 
# 
# 
# 
# 
# 

## Katso myös
* Tähtisarja – 30 suosikkia -sarjan muut levyt.

## Lähteet
* http://www.fmmusic.fi/verkkokauppa/tuoteinfo_popup.tmpl?id=40717

### Viitteet
Suomalaisia rakkaustarinoita 2

__NOTOC__
**Suomalaisia rakkaustarinoita 2** on suomalaisen säveltäjän Kikka Laitisen ja yhtyeensä Kikka Laitinen Co. studioalbumi joka julkaistiin 1. lokakuuta 2008. Äänitykset on tehty poikkeuksellisesti analogisesti JJ-studiossa, Juuso Nordlundin toimiessa tuottajana ja miksaajana. Albumin soundi on pehmeä ja luonnollinen.

## Suomalaisia rakkaustarinoita trilogia

Suomalaisia rakkaustarinoita -laulusarja muodostaa kolmiosaisen trilogian. Ensimmäinen osa julkaistiin vuonna 2006, toinen osa 2008 ja kolmas vuonna 2012. Suomalaisia rakkaustarinoita -trilogian  tunnetuimpia kappaleita ovat muun muassa ”Onni on pienissä asioissa”, "Ei surullista", "Tatuoitu neitoperhonen", ”Suomalaisia rakkaustarinoita”, ”Jospa ne kaksi poikaa”, ”Da?”, ”Enää linnut laula ei”, ”Rakkaus naista kuljettaa” ja "Enkelit sut luotani vei". Monet Suomalaisia rakkaustarinoita -trilogian laulut ovat olleet mm. Yle Radio Suomen ja Radio Top 20 -soitetuimpien listoilla vv. 2006 - 2013.

Suomalaisia rakkaustarinoita - trilogiasta Suomalaisia rakkaustarinoita, Suomalaisia rakkaustarinoita 2 ja 
Suomalaisia rakkaustarinoita 3 kehitettiin vuonna 2013 sarja johon yhdistettiin musiikkia ja muotoilua: syntyi Suomalaisia rakkaustarinoita Kikka Laitinen, joka sai Suomalaisen Työn Liitolta sekä Avainlippu- että Design From Finland -merkit. Suomalaisia rakkaustarinoita Kikka Laitinen on Rekisteröity tavaramerkki. Sarjan laulut ovat pääosin Kikka Laitisen säveltämiä ja sanoittamia ja yhtyeen sovittamia. Sarjan muotoilu on Ville Korhosen käsialaa.

## Kappaleet
# Suomalaisia rakkaustarinoita
# Näillä kuljen
# Huhtikuu, neiti Julmakuu
# Jospa ne kaksi poikaa
# Luonas kai olla saan
# Ei surullista
# Kaksiossa kukkii rakkaus
# Teflonsydän
# Minne rakkaus päätyy
# Rokataanpa vaan
# 3.30

## Muusikot
* Kikka Laitinen – laulu, flyygeli, rhodes
* Kustaa Kantelinen – kitarat
* Petteri Korhonen – rummut, perkussiot
* Mikko Yli-Knuuttila – basso
* Janne Halmela – flyygelitorvi
* Arto Piispanen – Hammond-urut
* Jonna Ortju – taustalaulu
* Kaarle Husgafvel – sello
* Juuso Nordlund – nauhaton basso], bassosoolo (kappale 3.30)
Weserjoen taistelu

**Weserjoen taistelu**, joskus myös **Idistavison taistelu**, käytiin roomalaisen sotapäällikkö Germanicuksen joukkojen ja germaanijohtaja Arminiuksen välillä vuonna 16 jaa. Taistelupaikka sijaitsi Weserjoen itäpuolella Idistaviso nimisessä paikassa nykyisen Saksan alueella. Taistelussa roomalaiset onnistuivat hyödyntämään tasaisen maaston ja paremman koulutuksensa ja varustuksensa etua ja lyömään germaanien armeijan. Taistelun jälkeen roomalaiset voittivat vielä toisen germaaniarmeijan, ennen kuin palasivat takaisin talvileireihinsä Reinin länsipuolelle.

## Lähteet
*
Bader

**Bader** on muun muassa seuraavien henkilöiden sukunimi:

* Diedrich Bader (s. 1966), yhdysvaltalainen näyttelijä ja koomikko
* Douglas Bader (1910–1982), englantilainen hävittäjälentäjä
* Hilary Bader (1952–2002), yhdysvaltalainen televisiokäsikirjoittaja
* Leslie Bader (s. 1963), yhdysvaltalainen pikaluistelija
* Markus Bader (s. 1988), itävaltalainen maastohiihtäjä.
Imanol Erviti

**Imanol Erviti Ollo** (s. 15. marraskuuta 1983 Pamplona, Navarra) on espanjalainen maantiepyöräilijä, joka edusti koko ammattilaisuransa, vuosina 2005–2023 Illes Balears - Caisse d'Epargne / Team Movistar -tallia. Hän on työskennellyt apulaisjoukkueenjohtajana Ineos Grenadiers -joukkueessa vuodesta 2024 lähtien.

Erviti oli vielä amatööri voittaessaan Navarran ympäriajon kuudennen etapin vuonna 2004. Hän voitti 18. etapin Espanjan ympäriajossa 2008 kukistettuaan loppukirissä Nicolas Rochen. Espanjan ympäriajossa 2010 hän voitti 10. etapin karattuaan irtiottoryhmästä 20 kilometriä ennen maalia. Vuonna 2011 hän voitti Vuelta Ciclista a la Rioja -kilpailun. Espanjan ympäriajossa 2014 hän oli 14. etapilla kolmas. Vuonna 2016 hän sijoittui seitsemänneksi Flanderin ympäriajossa ja yhdeksänneksi Pariisi–Roubaix'ssa. Ranskan ympäriajossa 2021 hän oli 12. etapilla  toinen.

## Lähteet
*Imanol Erviti cyclingarchives.com-tietokannassa  
### Viitteet
Nicolas Roche

**Nicolas Roche** (s. 3. heinäkuuta 1984 Conflans-Sainte-Honorine, Ranska) on irlantilainen maantiepyöräilijä, joka kilpaili ammattilaisena 2004–2021. Hän on entisen huippupyöräilijän Stephen Rochen poika.

Roche voitti neljännen etapin Tour de l'Avenir -kilpailussa vuonna 2006 ja Irlannin aika-ajomestaruuden 2007. Seuraavana vuonna hän voitti ensimmäisen osuuden sekä Grande Prémio Internacional Paredes Rota dos Móveis -ajossa että Tour du Limousin -kilpailussa. Espanjan ympäriajossa hän sijoittui 18. etapilla toiseksi niukasti Imanol Ervitille hävinneenä. Kokonaiskilpailussa Roche oli kolmastoista.

Roche voitti maantiejon Irlannin mestaruuden 2009. Saman vuoden Ranskan ympäriajossa hän sijoittui 14. etapilla toiseksi. Vuonna 2010 hän oli viides Katalonian ympäriajossa, neljästoista Ranskan ympäriajossa ja kuudes Espanjan ympäriajossa. Seuraavana vuonna hän sijoittui Espanjan ympäriajossa 16:nneksi ja voitti Tour of Beijingissä kolmannen etapin. Vuonna 2012 hän oli kahdestoista sekä Ranskan että Espanjan ympäriajossa. Vuonna 2013 hän sijoittui Clásica de San Sebastiánissa viidenneksi. Saman vuoden Espanjan ympäriajossa hän voitti Alto Do Monte Da Groban nousuun päättyneen toisen etapin. Kahdeksannella etapilla hän sijoittui kolmanneksi ja nousi tämän jälkeen kokonaiskilpailun johtoon. Hän menetti johtonsa seuraavalla etapilla. 15. etapilla hän sijoittui kolmanneksi. Kokonaiskilpailussa hän oli viides. Firenzen MM-kilpailuissa hän sijoittui aika-ajossa 13:nneksi.

Roche voitti 2014 Route du Sud -ajon kokonais- ja pistekilpailun ja toisen etapin. Espanjan ympäriajossa 2015 hän oli toisella ja 13. etapilla kolmas sekä voitti Riazaan päättyneen 18. etapin kukistettuaan loppukirissä irtiottokumppaninsa Haimar Zubeldian. Hän voitti sekä aika-ajon että maantieajon Irlannin-mestaruuden 2016. Saman vuoden Abu Dhabi Tourin kokonaiskilpailussa hän oli toinen. Espanjan ympäriajossa 2017 hän sijoittui 14:nneksi ja Bergenin MM-kilpailujen aika-ajossa 12:nneksi. Saman vuoden Tour of Guangxi -kilpailussa hän sijoittui kolmanneksi.

Roche sijoittui Espanjan ympäriajossa 2019 toisella etapilla toiseksi ja nousi kokonaiskilpailun johtoon kolmen etapin ajaksi. Italian ympäriajossa 2021 hän sijoittui 18. etapilla kolmanneksi.

## Lähteet
*Nicolas Roche cyclingarchives.com-tietokannassa 
*Nicolas Roche trap-friis.dk-tietokannassa 
*Nicolas Roche procyclingstats.com-sivustolla 

### Viitteet
Membranofoni

**Membranofoni** eli **kalvosoittimet** ovat eräs soittimien pääryhmä, johon kuuluvien soittimien äänen synnyttää pingotettu kalvo eli membraani. Membranofonit kuuluvat yhtenä ryhmänä Erich von Hornbostelin ja Curt Sachsin kehittämään soitinluokitukseen 

Soittotavan mukaisesti membranofonit jaetaan edelleen neljään luokkaan:
* lyöntirummut, johon kuuluvat muun muassa patarummut, putkirummut sekä kehysrummut
* näppäilyrummut, joissa ääni syntyy kalvon keskelle kiinnitettyä jännettä näppäilemällä
* kitkarummut, joissa kalvo värähtelee hankauksen voimasta sekä
* mirlitonit, joissa esimerkiksi laulaen tai muutoin synnytetty ulkoinen värähtely saa kalvon värähtelemään.

## Lähteet

## Aiheesta muualla
Krääkkiö

**Krääkkiö** on kylä Vesilahden kunnan lounaisosassa Vammalan ja Urjalan vastaisella rajalla. Krääkkiössä on noin 300 asukasta. Krääkkiön naapurikyliä ovat Halkivaha, Rämsöö, Narva, Onkemäki ja Riehu.

Kylän keskus sijaitsee Vesilahdelta Halkivahaan vievän maantien varrella aivan Urjalan rajan tuntumassa. Kyläkeskuksessa sijaitsee Pienviljelijäyhdistyksen talo ja vuonna 1901 perustettu Krääkkiön koulu, joka lakkautettiin vuonna 2005.

## Lähteet
Ahti Marja-aho

**Ahti Marja-aho** on suomalainen muusikko. Hän on soittanut viulua, bassokitaraa ja kosketinsoittimia muun muassa Mayflower-yhtyeessä 1975–1981, Vanhassa Isännässä 1978–1981 sekä Tuomari Nurmion yhtyeissä 1978–1999. Marja-aho on toiminut myös sovittajana ja säveltäjänä mm. Nurmion levyillä *[[Lasten mehuhetki]]* ja *[[Punainen planeetta (albumi)|Punainen planeetta]]*, Ismo Alangon levyllä *[[Kun Suomi putos puusta]],* Leevi and the Leavingsin levyllä *[[Perjantai 14. päivä]]*. Marja-aho on tehnyt sovituksia mm. Samuli Putrolle, Liisa Akimofille, Pekka Ruuskalle, Sakari Kuosmaselle, Topi Sorsakoskelle, Vesa-Matti Loirille,  Hectorille sekä yhtyeille Sielun Veljet, 22-Pistepirkko, The Crash ja Havana Black. Lisäksi hän on toiminut myös itsenäisenä säveltäjänä.

Päätoimenaan Marja-aho on musiikki-informaatikko. 

## Lähteet
Omankädenoikeus

**Omankädenoikeus** on Suomen rikoslain 17 luvun 9 § mukainen rikos. Omankädenoikeuteen syyllistyy henkilö, joka oikeutensa puolustamiseksi tai toteuttamiseksi omin valloin ryhtyy toimeen, jota hän ei saa tehdä ilman viranomaisen myötävaikutusta. Omankädenoikeudesta tuomitaan, jollei teosta muualla laissa säädetä ankarampaa rangaistusta, sakkoon tai vankeuteen enintään kuudeksi kuukaudeksi. Omankädenoikeus on suhteellisen harvinainen rikos ja siitä tuomitaan yleensä vain muutamia ihmisiä vuodessa.  Esimerkkejä tilanteista joissa kyseistä rikosnimikettä sovelletaan ovat vuokralaisen sähkösaannin katkaisu tai maanomistajan suorittama tien sulkeminen ulkopuolisilta. 

## Lähteet

## Aiheesta muualla
* Finlex: Rikoslaki
A Noite

**A Noite** oli brasilialainen sanomalehti, joka ilmestyi Rio de Janeirossa vuosina 1911–1957. Lehden perusti Irineu Marinho, jonka suku on merkittävä viestintäalan omistaja.

## Aiheesta muualla
**Dicionário Histórico-Biográfico Brasileiro*. Fundação Getúlio Vargas
Elisa Lispector

**Elisa Lispector** (alk. *Leia Lispector*, 24. heinäkuuta 1911 Savran, Podillja – 6. tammikuuta 1989 Rio de Janeiro) oli brasilialainen kirjailija, Clarice Lispectorin vanhempi sisar. Podillja kuului siihen aikaan Venäjään, nykyisin se on läntistä Ukrainaa.

## Teokset
### Romaanit
* *Além da fronteira* (Cia. Editora Leitura, 1945)
* *No Exílio* (Editora Pongetti, 1945)  
* *Ronda solitária* (A Noite Editora, 1954) 
* *O muro de pedras* (José Olympio Editora, 1962)
* *O dia mais longo de Thereza* (Gráfica Record Editora, 1965) 
* *A última porta* (Editora Documentário, 1975) 
* *Corpo a corpo* (Edições Antares, 1983) 

### Novellit
* *Sangue no sol* (Ebrasa, 1970).
* *Inventário* (Rocco, 1977).
* *O tigre de Bengala* (José Olympio Editora, 1985). Sisältää aiemmissa kokoelmissa julkaistuja novelleja.
Trapetsi

**Trapetsi** on sirkuksessa käytettävä väline, jota käytetään ilma-akrobatiassa. Trapetsi koostuu tangosta, joka roikkuu kahden köyden varassa ja on noin 50–70&nbsp;cm leveä. Trapetseja on kolmenlaisia: keinutrapetseja, joissa on painot tangon päissä keinuliikkeen ylläpitämiseksi, staattisia trapetseja, joita Suomessa käytetään useimmiten, ja paritrapetseja, jotka ovat hieman  leveämpiä kuin staattiset trapetsit.

Staattisella trapetsilla temput voidaan jakaa tasapainoliikkeisiin, tangon ympäri pyöriviin liikkeisiin, tiputuksiin sekä muihin still-liikkeisiin.
* Tasapainoliikkeitä ovat muun muassa tasapainoilu vatsalla, alaselällä tai jalkapöydillä.
* Tangon ympäri pyörivissä liikkeissä trapetsitaiteilija pyörii tangon ympäri jonkin ruumiinosan varassa, esimerkiksi vatsallaan pendolinossa ja tanko jalkojen välissä.
* Tiputuksissa taiteilija lähtee pudottamaan itseään alas trapetsilta mutta ottaa viime hetkellä kiinni jottei putoakaan, hän voi esimerkiksi kaatua istuma-asennosta taaksepäin ja tarrata nilkoilla köysistä kiinni.
* Muita still-liikkeitä ovat muun muassa käsinseisonta trapetsilla, enkeli, kauris ja linnunpesä.
Hajar al hubla

**Hajar al-hubla** tai *Hajar el-hibla* (lähteestä riippuen) on suuri rakennusmateriaaliksi työstetty kivi eli monoliitti Baalbekissä Libanonissa. Paikallisen tarun mukaan se on nimetty raskaana olevan naisen mukaan.

Kiven ulkomitat ovat noin 20,31 – 20,76 × 4,14–5,29 × 4,21–4,32 metriä ja tiheys arviolta 2,6–2,8 g/cm³. Kiven arvioidaan painavan noin 1&nbsp;000 tonnia. Se on painavin tunnettu yksittäinen rakennuskappale. Vertailun vuoksi Kheopsin pyramidin kivet painavat keskimäärin 2,5–15 tonnia.

Monoliitista oli tarkoitus tulla läheisen Baalbekin temppelialueella sijaitsevan roomalaisaikaisen Jupiterin temppelin laajennuksen perustusten osa. Se on vastaavanlainen kuin kolme temppelissä jo olevaa perustusten kiveä.

## Lähteet

## Aiheesta muualla

* 
* 
*
Samavesam of Telugu Baptist Churches

**Samavesam of Telugu Baptist Churches** on ryhmä kirkkoja Etelä-Intiassa. Sillä on noin puoli miljoonaa jäsentä. Se käyttää telugun kieltä. Se kuuluu baptistien maailmanliittoon.